

**Službeni glasnik**

**OPĆINE ČEMINAC**

|  |  |  |
| --- | --- | --- |
| **Godina XXI** | **Čeminac, 10. studenoga 2016.** | **Broj 5** |

***S A D R Ž A J***

**AKTI OPĆINSKOG VIJEĆA:**

1. Odluka o izvršavanju Proračuna Općine Čeminac za 2016. godinu ……………………..2

2. Odluka o izboru predsjednika i članova Komisije za Statut i Poslovnik ………………………4

3. Odluka o izmjeni Odluke o kreditnom zaduživanju kod Hrvatske banke

za obnovu razvitak………………. …………………………………………………………….5

4. Odluka o dopuni Odluke o naknadama za rad vijećnika Općinskog

vijeća Općine Čeminac, zamjenice načelnika Općine Čeminac

i načelnika Općine Čeminac ……………………………………………………………6

Na temelju Zakona o proračunu („Narodne novine“ broj 87/08, 136/12 i 15/15) i članka 29. Statuta Općine Čeminac („Službeni glasnik“ Općine Čeminac broj 1/13) Općinsko vijeće Općine Čeminac na svojoj 4. sjednici održanoj dana 09. studenoga 2016. godine, donosi

**ODLUKU**

**o izvršavanju Proračuna Općine Čeminac**

**za 2016. godinu**

**I. OPĆE ODREDBE**

**Članak 1.**

Ovom se Odlukom uređuju prihodi, primici, rashodi i izdaci Proračuna Općine Čeminac (u daljnjem tekstu: Proračun) za 2016. godinu i njegovo izvršavanje koje obuhvaća:

- naplatu prihoda koji po Zakonu o financiranju jedinica lokalne i područne (regionalne) samouprave i drugim propisima te Odlukama Općinskog vijeća pripadaju Općini

- raspodjelu prihoda i stavljanje sredstava na raspolaganje korisnicima sredstava Proračuna (u daljnjem tekstu:korisnici)

**II. STRUKTURA PRORAČUNA**

**Članak 2.**

Proračun se sastoji od Općeg i Posebnog dijela, te Projekcije na razini ekonomske klasifikacije za 2017. i 2018. godinu.

Opći se dio Proračuna sastoji od Računa prihoda i rashoda, Računa financiranja i raspoloživih sredstava iz prethodnih godina.

Posebni dio Proračuna sastoji se od plana rashoda i izdataka proračunskih korisnika raspoređenih u programe za tekuću proračunsku godinu prema programskoj, organizacijskoj, ekonomskoj i funkcijskoj klasifikaciji.

U Računu prihoda i rashoda iskazuju se prihodi i prihodi od prodaje nefinancijske imovine, te sredstva za financiranje rashoda i rashoda za nefinancijsku imovinu.

U računu financiranja iskazuju se primici od financijske imovine, te izdaci za financijsku imovinu i otplate zajmova.

Prihodi od naknade za boravak djece u dječjem vrtiću što ih od roditelja naplaćuje Dječji vrtić „Ivančica“ ne uplaćuju se u Proračun Općine Čeminac već direktno na račun vrtića.

**III. IZVRŠAVANJE PRORAČUNA**

**1. Upravljanje prihodima i rashodima**

**Članak 3.**

Naredbodavatelj za izvršenje Proračuna Općine Čeminac je načelnik.

Sredstva Proračuna smiju se koristiti samo za namjene koje su određene Proračunom i to do visine utvrđene u njegovom Posebnom dijelu.

**Članak 4.**

Ukoliko se prihodi Proračuna ne naplaćuju u planiranim iznosima i planiranoj dinamici tijekom godine, prednost u podmirivanju izdataka imat će sredstva za redovitu djelatnost upravnog odjela Općine, te tekuće otplate glavnice duga s pripadajućim kamatama.

**Članak 5.**

Neplanirani odnosno manje planirani, a uplaćeni namjenski prihodi i primici Proračuna (pomoći, donacije i druga namjenska sredstva) mogu se izvršavati za odobrene namjene iznad iznosa utvrđenih Proračunom, do visine uplaćenih sredstava.

Iznosi iz stavka 1. bit će uvršteni u Račun prihoda/primitaka i rashoda/izdataka te u Posebnom dijelu Proračuna u prvoj njegovoj izmjeni i dopuni.

**2. Trošenje proračunskih sredstava**

**Članak 6.**

Sredstva preostala u Proračunu iz prethodne godine, koristit će se za namjene utvrđene Godišnjim obračunom Proračuna Općine Čeminac za 2016. godinu.

**Članak 7.**

Za izvršavanje Proračuna u cijelosti je odgovoran Općinski načelnik, koji u postupku izvršavanja Proračuna donosi provedbene akte.

Iznimno, ukoliko se pojedine proračunske pozicije ne budu mogle izvršavati zbog nedovoljno planiranih rashoda, a na drugim pozicijama se pojave uštede, ovlašćuje se Načelnik da sukladno članku 46. stavak 2. Zakona o proračunu može vršiti preraspodjelu sredstava, s tim da se tom prilikom ne može mijenjati ukupan iznos rashoda utvrđenih Proračunom.

Načelnik će o izvršenoj preraspodjeli izvijestiti Općinsko vijeće u rokovima za podnošenje polugodišnjeg financijskog izvještaja i Godišnjeg obračuna Proračuna.

**Članak 8.**

Sredstva za korisnike Proračuna Općine Čeminac za 2016. godinu doznačivat će se korisnicima prema dinamici pritjecanja sredstava u Proračun, po Odluci Općinskog načelnika.

**IV. ZAVRŠNA ODREDBA**

**Članak 9.**

Ova Odluka bit će objavljena u „Službenom glasniku“ Općine Čeminac i stupa na snagu osmog dana od dana objave.

KLASA:400-06/15-01/3

UR.BROJ:2100/05-03-16-7

Predsjednik

Općinskog vijeća

Mario Kralj, v.r.

Na temelju članka 47. Statuta Općine Čeminac („Službeni glasnik“ Općine Čeminac br. 1/13) Općinsko vijeće Općine Čeminac na svojoj 4. sjednici održanoj dana 09. studenoga 2016. godine, donosi

**O D L U K U**

**o izboru predsjednika i članova**

**Komisije za Statut i Poslovnik**

I.

U Komisiju za izbor i imenovanja biraju se:

1. Ivan Žulj , za predsjednika

2. Ilija Domazet, za člana

3. Boško Maravić , za člana.

II.

Ova Odluka stupa na snagu i primjenjuje se danom donošenja, a ima biti objavljena u „Službenom glasniku“ Općine Čeminac.

KLASA:021-05/16-09/1

URBROJ:2100/05-03-16-1

Čeminac, 09. studenoga 2016. godine

Predsjednik

Općinskog vijeća

Mario Kralj, v.r.

Na temelju članka 29. Statuta Općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac, na svojoj 4. sjednici održanoj dana 09. studenoga 2016. godine, donosi

**ODLUKU**

**o izmjeni Odluke**

**o kreditnom zaduživanju kod Hrvatske banke**

**za obnovu i razvitak**

**I.**

Iznos kreditnog zaduživanja kod Hrvatske banke za obnovu i razvitak (HBOR), na period od 10 godina, s kamatnom stopom od 3% godišnje, mijenja se sa 9.000.000,00 kuna na 10.000.000,00 kuna.

**II.**

Ova odluka stupa na snagu s danom donošenja.

KLASA:403-02/16-01/1

UR.BROJ:2100/05-03-16-2

Čeminac, 09. studenoga 2016. godine

Predsjednik

Općinskog vijeća

Mario Kralj, v.r.

Na temelju članka 29. Statuta Općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac, na svojoj 4. sjednici održanoj dana 09. studenoga 2016. godine, donosi

**ODLUKU**

**o dopuni Odluke**

**o naknadama za rad vijećnika Općinskog vijeća**

**Općine Čeminac, zamjenice načelnika Općine Čeminac**

**i načelnika Općine Čeminac**

**I.**

Općinsko vijeće donosi odluku da će vijećnici Općinskog vijeća svoju dužnost u Vijeću obavljati volonterski, odnosno bez naknade.

**II.**

Ova Odluka ne odnosi se na naknade članovima stalnih radnih tijela Općinskog vijeća Općine Čeminac za koje se utvrđuje naknada u iznosu od 250,00 kuna po sjednici.

**III.**

Ova odluka stupa na snagu s danom donošenja.

KLASA: 121-02/16-01/1

UR.BROJ: 2100/05-03-16-2

Čeminac, 09. studenoga 2016. godine

Predsjednik

Općinskog vijeća

Mario Kralj, v.r.

**Izdaje: Općina Čeminac**

**Za izdavača: dr.Zlatko Pinjuh, spec.hitne medicine - Općinski načelnik Općine Čeminac**

**Tisak: Općina Čeminac**